Document ID: 31979R1384

NEUVOSTON ASETUS (ETY) N:o 1384/79,
annettu 25 päivänä kesäkuuta 1979,
rautatie-, maantie- ja sisävesiliikenteen infrastruktuurikuluja koskevasta kirjanpitojärjestelmästä annetun asetuksen (ETY) N:o 1108/70 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 75 artiklan,
ottaa huomioon komission ehdotuksen,
ottaa huomioon Euroopan parlamentin lausunnon (),
ottaa huomioon talous- ja sosiaalikomitean lausunnon (),
sekä katsoo, että
on tarpeen tietää, mitä kuluja infrastruktuurista aiheutuu, jotta yhteisen liikennepolitiikan mukaisesti voitaisiin ottaa käyttöön infrastruktuurin käyttöä koskeva veloitusjärjestelmä,
pysyvän kirjanpitojärjestelmän avulla saadaan parhaiten tieto siitä, mitä kuluja infrastruktuurista aiheutuu,
tätä tarkoitusta varten neuvosto on asetuksella (ETY) N:o 1108/70 () ottanut käyttöön näitä kuluja koskevan pysyvän kirjanpitojärjestelmän, ja
olisi tarpeen ottaa huomioon saadut kokemukset ja yhteisen liikennepolitiikan kehitys; asetuksessa (ETY) N:o 1108/70 säädettyjä kirjanpitokaavoja, infrastruktuurien luetteloa ja infrastruktuurin käytöstä tehtävien ilmoitusten luetteloa pitäisi vastaavasti tarkistaa,
ON ANTANUT TÄMÄN ASETUKSEN:
1 artikla
Muutetaan asetusta (ETY) N:o 1108/70 seuraavasti:
1. Korvataan 3 artikla seuraavasti:
«3 artikla
Kirjanpitoa infrastruktuurikuluista on pidettävä kustakin liitteessä II olevassa A.1 kohdassa luetellusta rautatieverkosta erikseen sekä liitteessä II olevassa A.2 kohdassa luetelluista muista verkoista yhteisesti samoin kuin kaikista julkisen liikenteen käytettävissä olevista teistä ja sisävesiväylistä lukuun ottamatta seuraavia:
a) tiet, jotka on suljettu moottoriliikenteeltä eli ajoneuvoilta, joiden sylinteritilavuus on vähintään 50 cm3;
b) tiet, joita käyttävät yksinomaan maa- tai metsätalousajoneuvot tai jotka toimivat ainoastaan maanviljely- ja metsätyöalueiden liityntäteinä;
c) sisävesiväylät, joilla voivat liikennöidä vain kuolleelta painoltaan alle 250 tonnin alukset;
d) meriväylän luonteiset vesiväylät, jotka on lueteltu asetuksessa (ETY) N:o 281/71 ();
() EYVL N:o L 33, 10.2.1971, s. 11»
2. Korvataan 5 artiklan 2 kohta seuraavasti:
«2. Seuraavista on esitettävä erilliset tilinpäätöstiedot:
a) rautateistä:
a) i) jokaisesta liitteessä II olevassa A.1 kohdassa luetellusta verkosta;
a) ii) muista liitteessä II olevassa A.2 kohdassa luetelluista verkoista yhteensä. Näitä verkkoja koskevat ilmoitukset lähetetään kuitenkin vain joka viides vuosi ja ensimmäisen kerran vuodelta 1980.»
3. Korvataan 6 artiklan 1 kohdan toinen luetelmakohta seuraavasti:
« P aikaisemmin otettujen lainojen kuoletukset ja erikseen niistä maksetut korot.»
4. Korvataan 7 artikla seuraavasti:
«7 artikla
Samalla kun jäsenvaltiot toimittavat komissiolle 5 artiklassa tarkoitetut tilinpäätöstiedot, niiden on toimitettava sille samalta tilikaudelta infrastruktuurin käyttöä koskevat tiedot liitteen III taulukoiden A, B.1.1 ja C mukaisesti.
Mainitun liitteen taulukoihin B.1.2 ja B.2 liittyvät tiedot on kuitenkin toimitettava vain joka viides vuosi. Taulukkoon B.1.2 liittyvät tiedot on toimitettava ensimmäisen kerran vuodelta 1980 ja taulukkoon B. liittyvät tiedot vasta, kun niitä tarvitaan infrastruktuurin käyttöä koskevaan veloitusjärjestelmään liittyviä tehtäviä varten.»
5. Muutetaan liitteet I, II ja III tämän asetuksen liitteen mukaisesti.
2 artikla
Jäsenvaltioiden on komissiota kuultuaan annettava riittävän ajoissa tämän asetuksen täytäntöönpanon edellyttämät lait, asetukset ja hallinnolliset määräykset.
Jos jäsenvaltio sitä pyytää tai jos komissio katsoo sen tarpeelliseksi, komissio kuulee edellisessä kohdassa tarkoitettuja toimenpiteitä koskevista ehdotuksista niitä jäsenvaltioita, joita asia koskee.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 25 päivänä kesäkuuta 1979.

Labels: 8
4